Formula Satu musim 2013

Formula Satu musim 2013 ialah Kejuaraan Dunia Formula Satu musim ke-64, iaitu kejuaraan lumba kereta untuk kereta Formula Satu kereta yang diiktiraf oleh badan induk sukan tersebut, iaitu Fédération Internationale de l'Automobile (FIA), sebagai kelas yang tertinggi dalam perlumbaan kereta roda terbuka. Sebelas pasukan dan dua puluh dua pemandu bertanding dalam 19 Grand Prix pada musim 2013 ini, dengan pemandu dan pasukan yang menjadi juara keseluruhan akan dinobatkan sebagai Juara Pemandu dan Pengeluar Dunia. Musim ini bermula di Australia pada 17 Mac dan berakhir di Brazil pada 24 November.
 
Musim 2013 merupakan tahun terakhir di mana Formula Satu menggunakan konfigurasi enjin V8 2.4 liter, dan enjin turbo V6 1.6 akan digunakan pada tahun 2014.
 
Sebastian Vettel memulakan musim ini sebagai Juara Pemandu, selepas memenangi kejuaraan dunia ketiganya berturut-turut di Grand Prix Brazil 2012, iaitu perlumbaan terakhir bagi musim 2013. Pasukannya, Red Bull Racing ialah Juara Pengeluar Dunia bertahan, selepas merangkul kejuaraan tersebut di Grand Prix Amerika Syarikat 2012.

Selepas dua-belas perlumbaan, Vettel mendahului kejuaraan dengan 43 mata, di hadapan juara tahun -, Fernando Alonso. Red Bull-Renault mendahului Kejuaraan Pengeluar dengan 104 mata, di hadapan Ferrari.

Pasukan dan pemandu 
Berikut ialah pasukan dan pemandu yang berlumba bagi musim 2013, dan tertakluk kepada Perjanjian Concorde yang baru.

Pada 30 November 2012, FIA menerbitkan senarai kemasukan sementara bagi musim 2013.

Pertukaran pasukan 

Pada bulan November 2012, pemilik HRT F1 mengumumkan bahawa mereka akan menjual pasukan mereka, dan telah berjumpa dengan beberapa pembeli. Pasukan tersebut harus mencari pembeli sebelum 30 November — iaitu tarikh di mana yuran bagi musim 2013 perlu dijelaskan — jika tidak, pasukan tersebut perlu berundur dari Formula Satu. HRT gagal untuk mencari pembeli sebelum tarikh tersebut dan gagal memasuki senarai kemasukan musim 2013. Pasukan itu kemudiannya dilaporkan berada dalam pembubaran, dan walaupun terdapat tawaran untuk membeli dan memulihkan pasukan tersebut di bawah nama baru, aset mereka akhirnya dijualkan kepada Teo Martín, seorang pemilik firma yang pakar dalam pengkitaran semula bahagian-bahagian automotif.

Pertukaran pemandu 

Michael Schumacher kembali berlumba dalam Formula Satu pada tahun , dengan menandatangani kontrak tiga tahun bersama Mercedes AMG. Selepas kontraknya tamat pada akhir musim , Schumacher telah diberi pilihan untuk memperbaharui kontraknya dengan mereka untuk musim 2013. Walau bagaimanapun, selepas mengharungi tiga musim yang mengecewakan bersama Mercedes, Schumacher menjadi ragu-ragu mengenai masa depannya, yang menyebabkan Mercedes mula mencari untuk pemandu baru. Berikutan tempoh rundingan yang panjangan, Juara Dunia musim , Lewis Hamilton mengumumkan bahawa beliau akan menyertai Mercedes, setelah menandatangani kontrak tiga tahun. Dengan ini, berakhirlah hubungan empat belas tahunnya bersama McLaren. Schumacher akhirnya mengumumkan bahawa beliau akan bersara daripada Formula Satu pada akhir musim 2012.

Setelah Hamilton meninggalkan McLaren, pemandu Sauber, Sergio Pérez, menggantikan Hamilton dalam pasukan tersebut. Pérez merupakan salah seorang ahli Akademi Pemandu Ferrari, dan telah dianggap sebagai calon utama untuk menyertai Ferrari jika terdapat kekosongan dalam pasukan itu, tetapi mengaku bahawa beliau telah berbincang dengan Ferrari tetapi Pérez tidak pernah dianggap sebagai satu cadangan yang realistik, dengan menambah, McLaren ialah pasukan yang terbaik baginya.
 
Nico Hülkenberg meninggalkan Force India selepas hanya satu musim, walaupun pada mulanya beliau menandatangani perjanjian untuk berlumba bersama mereka untuk beberapa tahun, bermula pada tahun 2012. Pada musim 2013, Hülkenberg menyertai Sauber. Hulkenberg telah disertai oleh Esteban Gutiérrez, yang sebelum ini merupakan pemandu ujian dan simpanan Sauber pada tahun  dan . Tempat Hülkenberg di Force India telah diambil oleh Adrian Sutil, yang kembali kepada pasukan tersebut selepas tidak bertanding selama satu musim.
 
Dengan Hülkenberg dan Gutiérrez menyertai Sauber, Kamui Kobayashi telah ditinggalkan tanpa sebarang pasukan untuk berlumba selepas bertanding selama tiga musim dengan pasukan Switzerland itu. Dalam usaha untuk mendapatkan kerusi perlumbaan, Kobayashi menerima derma daripada peminat untuk mengumpul wang dana sebanyak yang mungkin. Walau bagaimanapun, sejurus selepas Lotus F1 mengumumkan bahawa mereka akan mengekalkan Romain Grosjean,<ref name="Romain back"/ Kobayashi mengumumkan bahawa beliau telah melepaskan hajatnya untuk mendapatkan kerusi perlumbaan untuk musim 2013. Beliau kemudiannya menyertai pasukan AF Corse dalam FIA World Endurance Championship.

Williams menjadikan pemandu ujian dan simpanan mereka, Valtteri Bottas, sebagai pemandu kedua, dengan menggantikan Bruno Senna. Berhadapan dengan risiko kehilangan kerusi perlumbaannya, Bruno Senna pada mulanya memohon untuk memandu bersama Force India, tetapi sebaliknya bertanding dalam World Endurance Championship, dengan berlumba untuk Aston Martin Racing.
 
Charles Pic menyertai pasukan Caterham dari Marussia,, dan menyertai bekas rakan sepasukannya dari kejuaraan GP2 Series, Giedo van der Garde. Pic dan van Garde der pernah berlumba bersama-sama antara satu sama lain sebagai rakan sepasukan pada tahun 2011, bersama pasukan Barwa Addax. Apabila Pic menyertai Marussia pada musim 2012, van Garde der menjadi pemandu ujian Caterham dan bertanding dalam kejuaraan GP2 Series untuk pasukan GP2 mereka, sebelum menyertai Formula Satu. Oleh itu, pemandu Caterham pada tahun 2012, Heikki Kovalainen dan Vitaly Petrov, kehilangan kerusi perlumbaan mereka bagi musim 2013. Ketua pasukan Caterham, Cyril Abiteboul, kemudiannya menyatakan hubungan pasukannya dengan Kovalainen mula tegang ketika menghampiri penghujung musim 2012, dan menyebabkan beliau meninggalkan pasukan tersebut, manakala Petrov kehilangan kerusi perlumbaannya disebabkan kekurangan penaja. Kovalainen kemudiannya kembali untuk mengambil bahagian pada sesi latihan bebas sekali sekala.
 
Timo Glock pada mulanya menandatangani kontrak untuk bersaing bersama Marussia sehingga akhir musim , tetapi kemudiannya mengumumkan bahawa beliau akan meninggalkan pasukan tersebut. Ketua pasukan Marussia, John Booth, berkata bahawa "keadaan ekonomi yang sukar" menyebabkan pasukan terpaksa melepaskan Glock. Glock kemudiannya bertanding dalam kejuaraan Deutsche Tourenwagen Masters, dan menyertai pasukan BMW. Selepas pemergian Glock, pasukan memilih untuk mengambil dua pemandu rookie: Max Chilton dan Luiz Razia. Walau bagaimanapun, Razia telah dibuang daripada barisan pemandu Marussia untuk ujian pra-musim kedua di Barcelona, yang membawa kepada spekulasi bahawa masa depannya bersama pasukan itu tidak menentu. Ia kemudiannya dilaporkan bahawa penaja beliau telah tidak membayar wang penajaan kepada pasukan, dan ia menyebabkan beliau dihalang untuk beraksi pada acara tersebut menggantung program ujian itu. Kontraknya dengan Marussia ditamatkan hanya dua puluh tiga hari selepas ia telah diumumkan, dan Razia digantikan oleh juara Formula 3 Euro Series musim 2009 dan naib juara Formula Renault 3.5 Series, Jules Bianchi.
 
Selepas HRT menarik diri daripada kejuaraan, Pedro de la Rosa dan Narain Karthikeyan telah ditinggalkan tanpa kerusi perlumbaan. De la Rosa kemudiannya menyertai Ferrari untuk membantu mereka dalam membangunkan sistem simulator mereka dan disahkan sebagai salah seorang pemandu ujian dan simpanan mereka sebelum ujian pra-musim ini bermula di Jerez, manakala Karthikeyan bertanding dalam kejuaraan Auto GP World Series secara sambilan.

Kalendar

Perubahan kalendar
 Nürburgring dijadualkan untuk kembali ke kalendar untuk menjadi tuan rumah Grand Prix Jerman, selepas Hockenheimring menjadi tuan rumah Grand Prix tersebut pada tahun 2012.

 Grand Prix Sepanyol akan bersilir ganti antara Circuit de Catalunya di Barcelona dan Litar Jalan Valencia di Valencia. Pada musim ini, perlumbaan tersebut akan diadakan di Circuit de Catalunya.

 Pada mesyuarat Majlis Sukan Permotoran Sedunia yang dianjurkan pada tahun 2012, penganjur Grand Prix Amerika Syarikat meminta untuk mengubah tarikh perlumbaan tahun 2013 supaya tidak bertembung dengan permainan bola sepak kolej Amerika yang diadakan di Texas.

Rujukan

Pautan luar

 Laman sesawang rasmi Formula Satu
 Laman sesawang rasmi Fédération Internationale de l'Automobile

Musim Formula Satu